(Aangestuur vanaf Meksiko Stad)
Stigting van México-Tenochtitlan 13 Maart 1325
Stigting van Meksikostad 13 Augustus 1521
Stigting van die Federale Distrik 18 November 1824
- Totaal 1 485 vk km
Hoogte bo seevlak 2 240-3 930 m
- Totaal (2012) 8 851 080
- Bevolkingsdigtheid 5 862/vk km
- Metropolitaanse gebied 21 200 000
Burgemeester Miguel Ángel Mancera
Meksikostad of Mexikostad (Spaans: Ciudad de México [sjuˈðað ðe ˈmexiko], ook bekend as México D.F. of kort D.F.), amptelik Meksikostad, Federale Distrik (Ciudad de México, Distrito Federal), is die hoofstad en grootste stad van Meksiko, wat nie deel uitmaak van een van die 31 Meksikaanse deelstate nie, maar in die Federale Distrik geleë is. Die stad is die setel van die federale magte van Meksiko en dié land se belangrikste politiese, kulturele, opvoedkundige en finansiële sentrum. Die bynaam is La Ciudad de los Palacios (“die stad van paleise”), so genoem deur die Duitse natuurkundige Alexander von Humboldt, wat die stad in die 19de eeu besoek het.
Die metropolitaanse gebied het 'n bruto binnelandse produk (BBP) van VS$390 miljard in 2008 gehad en is dus die agtste rykste metropolitaanse gebied ter wêreld. Die stad is verantwoordelik vir die opwekking van 21% van Meksiko se bruto binnelandse produk en die metropolitaanse gebied is verantwoordelik vir 34% van die totale bruto nasionale produk (BNP) van die land.
Ná jare se eise vir groter politieke selfbeskikking, is inwoners die reg gegee om die regeringshoof en die verteenwoordigers van die eenkamerparlement deur 'n burgerstemming in 1997 direk te verkies. Sedertdien het die linkse Party van die Demokratiese Rewolusie (PRD) beide beheers. In onlangse jare het die plaaslike regering 'n rits van liberale beleid ingevoer, soos aborsie-op-aanvraag, 'n beperkte vorm van genadedood, egskeidings en selfdegeslaghuwelike.
Die historiese stadsentrum van Meksikostad is saam met die watertuine van Xochimilco in 1987 en die sentrale kampus van die Nasionale Outonome Universiteit van Meksiko in 2007 deur UNESCO as wêrelderfenisgebied gelys.
↑ (es) "Conmemora la SecretarĂ­a de Cultura el 185 Aniversario del Decreto de CreaciĂłn del Distrito Federal". Cultura.df.gob.mx. Besoek op 23 Januarie 2014. soft hyphen character in |title= at position 23 (help)
↑ (en) PricewaterhouseCoopers (11 Februarie 2009). "Emerging market city economies set to rise rapidly in global GDP rankings says PricewaterhouseCoopers LLP". UK Media Centre. Besoek op 23 Januarie 2014.
Wikimedia Commons bevat media in verband met Ciudad de México.
(en) (fr) Amptelike UNESCO bladsy oor die historiese stadsentrum van Meksikostad en die watertuine van Xochimilco
(en) (fr) Amptelike UNESCO bladsy oor die sentrale campus van die nasionale outonome universiteit van Meksiko
Ontsluit van "https://af.wikipedia.org/w/index.php?title=Meksikostad&oldid=1636197"
AS1 errors: invisible characters
Die bladsy is laas op 7 Januarie 2018 om 20:54 bygewerk.